Tasleḍt n yinefkan d aḥric wis sin. Deg uḥric-agi ad d-neɛred ad d-neg tasleḍt tasnalɣamkant. Ad d-nezrew talɣa d unamek n yismawen n yiniten i d-negmer seg yisgzawalen, yal isem ad d-nesleḍ talɣa-is. Ad d-nefk talɣa tajaṛṛumant-is (tawsit-amḍanaddad) , d talɣa tamawalant-is (aḥerfi, uddis, neɣ d asuddim).Syin mi nekfa tasleḍt tasnalɣant, ad d-nuɣal ɣer tesleḍt tasnamkant deg yixef wis sin deg-s ad d-neɛreḍ ad d-nsufaɣ yiwen n usegzawal ameẓyan yurzan amawal n yiniten gar ukkuẓet n tentaliyin n tmaziɣt ( taqbaylittacelḥit-tamaceɣt- d temẓabit) ; deg-s ad neserwes gar umawal-a imi deg yal tantala amek yemgarad wamek i ttmeslayen, wa ad d-neɛreḍ ad d-nefk anamek-nsen ilmend n yisgzawalen i nessmres.